CELEX: 21994D0602(01)
Language: sk
Date: 1994-05-17 00:00:00
Title: Rozhodnutie Rady EHP č. 1/94 zo 17. mája 1994, ktorým sa prijímajú pravidlá postupu Rady EHP

Dôležité právne oznámenie

|

21994D0602(01)

Úradný vestník L 138 , 02/06/1994 S. 0039 - 0040

		Rozhodnutie Rady EHPč. 1/94zo 17. mája 1994,ktorým sa prijímajú pravidlá postupu Rady EHPRADA EHP,so zreteľom na Dohodu o Európskom hospodárskom priestore prispôsobenú Protokolom upravujúcim Dohodu o Európskom hospodárskom priestore, ďalej len dohoda, a najmä na jej článok 89 odsek 3,rozhodla takto:Článok 11. Zasadanie Rady EHP zvoláva predseda podľa článku 91, odsek 2, dohody dvakrát za rok.2. Zasadanie Rady EHP zvoláva predseda na jeho vlastný podnet alebo na žiadosť jedného z jej členov, za akýchkoľvek okolností, vrátane takej, keď si ktorýkoľvek z jej členov želá prerokovať akúkoľvek záležitosť, ktorá môže vyvolať ťažkosti podľa článku 89, odsek 2, dohody.3. Pokiaľ jeden z členov Rady EHP žiada zvolať jej zasadanie, predseda určí po porade s ostatnými členmi Rady dátum zasadania. Vo výnimočných naliehavých prípadoch sa zvolá zasadanie Rady okamžite.Článok 21. Predseda navrhne predbežný program na každé zasadanie. Pozvánka na zasadanie a predbežný program zasadania sa odošlú členom Rady EHP najneskôr 20 dní pred začiatkom zasadania.2. Predbežný program obsahuje body, na ktorých zahrnutie do programu spolu s akýmikoľvek súvisiacimi dokumentmi prijal predseda od člena Rady EHP žiadosť najneskôr 25 dní pred dátumom zasadania.3. Len tie záležitosti, o ktorých boli dokumenty zaslané členom Rady EHP najneskôr v deň, kedy sa predbežný program rozposiela, môžu byť zaradené do tohto programu.4. Časové lehoty ustanovené v predchádzajúcich odsekoch sa neuplatňujú na zasadania zvolávané v súlade s poslednou vetou článku 1, odsek 35. Program schváli Rada EHP na začiatku každého zasadania. Bod iný ako tie, ktoré sa objavili v predbežnom programe, sa môže zaradiť do programu len ak spoločenstvo a jeho členské štáty na jednej strane a štáty EZVO na strane druhej s tým súhlasia. Bod programu vznesený v súlade s článkom 89 odsek 2 dohody sa zaradí do programu.Článok 31. Člen Rady EHP, ktorý sa nemôže zúčastniť zasadania, môže ustanoviť svojho zástupcu. V takom prípade upovedomí predsedu a určí osobu splnomocnenú na jeho zastupovanie. Zástupca užíva všetky práva akreditovaného člena.2. Členovia Rady EHP môžu sprevádzať úradníci, ktorí im asistujú. Počet takýchto úradníkov môže byť stanovený Radou.3. Zloženie každej delegácie sa oznámi predsedovi pred začiatkom každého stretnutia.4. Dozorný orgán EZVO by mal byť za normálnych okolností pozvaný na zasadania Rady EHP ako pozorovateľ.5. Európska investičná banka má právo zúčastniť sa na zasadaní Rady EHP v úlohe pozorovateľa, pokiaľ sú v programe záležitosti uvedené v článku 6 protokolu 38 k dohode.6. Na základe žiadosti jedného z jeho členov môže Rada EHP pozvaním ostatných osôb za pozorovateľov na jej zasadania.7. Zasadania Rady EHP nie sú verejné, pokiaľ sa nerozhodne inak.Článok 4Rozhodnutia Rady EHP sa prijímajú dohodou medzi spoločenstvom na jednej strane a štátmi EZVO vyjadrujúcimi sa jedným hlasom na strane druhej.Článok 5Pokiaľ sa jedná o naliehavé záležitosti alebo ak sa tak rozhodlo v ostatných prípadoch, môžu byť rozhodnutia prijaté v súlade s článkom 4 písomným postupom, ak s tým súhlasia všetky zúčastnené strany.Článok 61. Návrh zápisnice z každého zasadania sa vyhotoví bezodkladne.Zápisnica podľa všeobecného pravidla určuje vzhľadom na každý bod programu:- dokumenty predložené Rade EHP,- vyhlásenia, ktorých záznam bol požadovaný členom Rady,- prijaté rozhodnutia, schválené vyhlásenia a dosiahnuté závery.Každý člen Rady môže požadovať, aby sa do zápisnice zahrnulo viac detailov týkajúcich sa akéhokoľvek bodu programu.2. Návrh zápisnice sa predloží Rade EHP na schválenie. Keď sa zápisnica schváli, podpíše ju predseda, ktorý je práve vo funkcii v čase schválenia, a dvaja tajomníci.3. Rozhodnutia prijaté Radou EHP sú priložené k zápisnici.4. Kópia zápisnice sa odošle každému z členov Rady EHP.Článok 7Rozhodnutia Rady EHP sa prijímajú v anglickom, dánskom, fínskom, francúzskom, gréckom, holandskom, írskom, islandskom, nemeckom, nórskom, portugalskom, španielskom, švédskom a talianskom jazyku, pričom každé znenie je rovnako autentické.Článok 8Texty rozhodnutí prijatých Radou EHP podpisuje predseda, ktorý je vo funkcii v čase ich prijatia, a dvaja tajomníci.Článok 9Rada EHP rozhodne o tom, či sa rozhodnutia uverejnia.Článok 101. Všetky oznámenia poskytované podľa týchto pravidiel postupu sú adresované Stálemu zastupiteľstvu členských štátov Európskych spoločenstiev a misiám štátov EZVO pri Európskych spoločenstvách, Komisii Európskych spoločenstiev a Generálnemu sekretariátu Rady Európskej únie.2. Korešpondencia pre Radu EHP sa adresuje jej predsedovi.Článok 11Rada EHP môže rozhodnúť o založení akéhokoľvek podvýboru alebo pracovnej skupiny na pomoc vo vykonávaní jej úloh. Zloženie, spôsob fungovania a úlohy tohto podvýboru alebo pracovnej skupiny určuje v jednotlivých prípadoch Rada.Článok 121. Sekretárske funkcie Rady EHP spadajú do pôsobnosti predsedníctva.2. Úradník spoločenstva a úradník vymenovaný štátmi EZVO konajú jednotne ako tajomníci Rady EHP. Sú vymenovaní každou stranou po spoločnej porade.Článok 13Bez toho, aby to malo dopad na ostatné uplatniteľné ustanovenia, rokovania Rady EHP spadajú pod povinnosť zachovania utajenia, pokiaľ Rada nerozhodne inak.Článok 14Toto rozhodnutie sa uverejní v sekcii EHP Úradného vestníka Európskych spoločenstiev a v dodatku EHP k Úradnému vestníku Európskych spoločenstiev.V Bruseli 17. mája 1994Za Radu EHPPredsedaTh. Pangalos--------------------------------------------------